TABEL | Pere ostukorvi hind tõuseb ahvikiirusel! Ühe kauba maksumus on kerkinud üle 150%(252)
Nelja lapse ema tõdemus, et enamik palgast kulub pere toitmisele, pani ilmselt paljusid mõtlema, kuivõrd palju toidu hind viimasel ajal tõusnud on. Eesti konjunktuuriinstituudil (KI) on ülevaade pere nädalase ostukorvi maksumuse kohta ja hinnatõus on võrreldes 2021. aastaga märkimisväärne.
Kui konjunktuuriinstituudi (KI) juhilt Peeter Raudsepalt uurida, kas hinnatõusu lagi on juba käes või läheb meie majandusolukord ikkagi veel kehvemaks, siis vastab ta, et prognoosida polegi midagi, asi on niigi selge. Hinnad tõusevad veelgi, see on fakt.
KI saadetud andmetes on toiduained märgitud üldnimetusega. Toote- ja tootjapõhiseid nimekirju KI ei avalda. „Võimalusel vaatleme vaid kodumaiseid kaupu,“ selgitas KI teadustöötaja Kelly Tänav.